Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: Biztosító: a biztosítóintézetekrõl és biztosítási tevékenységrõl szóló 1995. évi XCVI. törvényben meghatározottak
Paragraph Index: 552

Biztosító: a biztosítóintézetekrõl és biztosítási tevékenységrõl szóló 1995. évi XCVI. törvényben meghatározottak szerinti biztosító részvénytársaság. (A biztosító szövetkezetek, illetve egyesületek nem!) Bruttó érték (adat): a könyv szerinti bruttó érték, valamint a mérlegen kívüli tételek esetében a nyilvántartási érték. Bruttó könyv szerinti érték: lásd könyv szerinti bruttó érték. Decentralizált alapok: az elkülönített állami pénzalapok. 3 Egyéni vállalkozók: azok a magánszemélyek, akik egyéni vállalkozói igazolvánnyal rendelkeznek, továbbá akik egyéb egyéni vállalkozói tevékenységet folytatnak (pl. az egyéni vállalkozásról szóló törvény hatálybalépése elõtt kisiparosnak, magánkereskedõnek minõsülõ magánszemélyek, a jogi személy részlegét szerzõdéses rendszerben üzemeltetõ magánszemélyek, az ügyvédek, a közjegyzõk, az önálló bírósági végrehajtók, továbbá azok a magánszemélyek, akik külön jogszabály alapján egészségügyi, szociális vagy gyógyszerészi magántevékenységet folytatnak). Eseti hitel: ad hoc jellegû, a hitelfelvevõ átmeneti likviditási problémáinak megoldására szolgáló rövid lejáratú hitel. Felmondásos betét: olyan lejárat nélküli betét, amelyrõl nem teljesíthetõk fizetések (átutalások), és amelynek a megnyitásakor kötött betéti szerzõdésben rögzítésre kerül az az idõtartam, amellyel korábban elõzetesen be kell jelenteni a felvétel szándékát. Az elõre rögzített idõtartam letelte elõtt a betét — a kamat elvesztésén túl — csak „büntetés” fizetésével (azaz a tõke egy részének elvesztésével) vehetõ fel. Fogyasztási hitel: a folyószámlahitel, az áruvásárlási hitel, a gépkocsi-vásárlási hitel, valamint a személyi hitel. A felügyeleti mérlegben, valamint a többi táblában, ahol a folyószámlahitel külön soron szerepel, ott a fogyasztási hitel a folyószámlahitel nélkül értendõ. Folyószámlabetét: az a folyószámla-szerzõdés alapján elhelyezett nem lekötött betét, amelyek kifizetések teljesíthetõk. Helyi önkormányzatok: a fõvárosi, a megyei, a helyi (területi, nemzetiségi) önkormányzatok és az azok irányítása alatt álló, kezelésében mûködõ intézmények (pl. egészségügyi, mûvelõdési, oktatási intézmények stb.), valamint azok a nonprofit szervezetek, amelyeket elsõsorban a helyi önkormányzatok finanszíroznak, és amelyek felett a helyi önkormányzatok gyakorolják az irányítást. Hitelintézet: amit a Hpt. annak minõsít. (A jegybank nem!) Hosszú (lejáratú): hosszú lejáratú az az ügylet, amelyet az Szmt. annak minõsít (egy éven túli lejáratú). Járulékos vállalkozás: amit a Hpt. annak minõsít. 3 Jelenleg: Központi Nukleáris Pénzügyi Alap, Munkaerõpiaci Alap. A többi — korábban külön mûködõ — alap beolvadt a központi költségvetésbe. 2002/17/II. szám Jogi személyiségû vállalkozók (= Jogi szem. váll.): a vállalat, a jogi személyiségû gazdasági társaság (egyesülés, közös vállalat, kft., rt.), a szövetkezet (lakás-, fogyasztási, mezõgazdasági szövetkezet stb.), a víz- és erdõgazdálkodási társulat, a víziközmû társulat, az ügyvédi, a jogtanácsosi iroda, az oktatói munkaközösség stb. Kapcsolt vállalkozás: azok a vállalkozások, amelyek a számviteli szabályok szerint kapcsoltnak minõsülnek. Kisvállalkozók: a kisvállalkozók a jogi személyiség nélküli vállalkozók (közkereseti társaság, betéti társaság, polgári jogi társaság, jogi személyiség nélküli munkaközösség, építõközösség, társasház, mûvészeti alkotóközösség, külföldiek kereskedelmi képviselete, illetve információs és szerviz irodája). Háztartások: a lakosság és az egyéni vállalkozók együttesen. Kisvállalkozás: ez a fogalom nem azonos, és nem tévesztendõ össze az elõzõekben meghatározott kisvállalkozók fogalmával! Csak a 7.C Tájékoztató adatok, valamint a

Source: https://magyarkozlony.hu/hivatalos-lapok/6b038e509daeee29b2275a6cf65608172a3853cc/dokumentumok/47b4962e7c54005e374ebde698370337686c2412/letoltes